5. napirend Ügyiratszám: BCS/ -1/2025.

**ELŐTERJESZTÉS**

a Képviselő-testület **2025. június 26-i nyilvános** ülésére

**Tárgy:** **Döntés a normatív települési támogatásról**

**Előterjesztő:** Antmann József polgármester

**Előkészítő:** dr. Varga Viktória jegyző

**Tisztelt Képviselő-testület!**

Balatoncsicsó Község Önkormányzatának az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelete 10. §-a ad lehetőséget normatív települési támogatás megállapítására az alábbiak szerint:

„A képviselő-testület évente legfeljebb három alkalommal pénzbeli ellátásként normatív települési támogatást nyújthat. A normatív települési támogatás biztosításának feltétele, hogy az országos nyilvántartásban való rögzítés érdekében az Szt. 18. §-ában megjelölt adatokra vonatkozóan az ügyfél nyilatkozzon.”

Javaslom, hogy az előző évekhez hasonlóan a tanévkezdéshez kapcsolódó támogatásról döntsön a testület. Az adatlapokat 2025. augusztus 29. napjáig lehet beadni.

A támogatás összegét újszülöttől óvodás korú gyermekek esetén 30.000 Ft-ban, az általános iskolás gyermekek esetében 40.000 Ft-ban, a középiskolai tanulók esetében pedig 50.000 Ft-ban javaslom megállapítani.

Egyidejűleg javaslom, hogy a nyugdíjasok részére a magas infláció, és a gyógyszer-, valamint a szilárd tüzelőanyag árának emelkedése miatt 30.000 Ft/fő támogatást állapítson meg a képviselő-testület.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

**HATÁROZATI JAVASLAT**

**I.**

Balatoncsicsó Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. § alapján normatív települési támogatást állapít meg a Balatoncsicsó községben életvitelszerűen élő és lakóhellyel, vagy tartózkodási hellyel rendelkező, családi pótlékra jogosult gyermekek részére, a gyermekneveléssel, a tanévkezdéssel kapcsolatos kiadásokhoz történő hozzájárulás érdekében.

A támogatás mértéke gyermekenként:

újszülöttől – óvodás korú gyermekek esetén 30.000 Ft

általános iskolás gyermekek esetében 40.000 Ft

középiskolai tanulók esetében 50.000 Ft.

A települési támogatás igénylésével kapcsolatos adatlapokat 2025. augusztus 29. napjáig lehet benyújtani a Zánkai Közös Önkormányzati Hivatal Szentantalfai Kirendeltségén.

A képviselő-testület kötelezettséget vállal, hogy a normatív települési támogatás fedezetét az önkormányzat 2025. évi költségvetése biztosítja.

Felkéri a jegyzőt, hogy a települési támogatás kiutalásáról gondoskodjon.

**Határidő:** 2025. szeptember 15.

**Felelős:** jegyző

**II.**

Balatoncsicsó Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. §-a alapján normatív települési támogatást állapít meg a Balatoncsicsó községben életvitelszerűen élő és lakóhellyel, vagy tartózkodási hellyel rendelkező, öregségi nyugdíj és nyugdíjszerű ellátásban részesülők számára a magas inflációra, a gyógyszer-, és szilárd tüzelőanyag árának emelkedésére tekintettel.

A támogatás mértéke személyenként 30.000 Ft.

A települési támogatás igénylésével kapcsolatos adatlapokat 2025. augusztus 29-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2025. évi költségvetésről szóló önkormányzati rendelet biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2025. szeptember 15.

Felelős: polgármester, jegyző

Szentantalfa, 2025. június 20.

**Antmann József**

**polgármester**